مصحف عثمانی

thumb
اے چمڑے تے لکھے قرآن مجید دا ہک نسخہ ہے، جینکوں عثمان بن عفان نے اپݨے دور خلافت وچ تیار کروایا ہئی۔ ایں تے ہی تلاوت کریندا ہئی۔ پہلے اے نسخہ کہیں ٻئے ملک وچ ہئی مگر امیر تیمور نے مختلف ممالک کوں فتح کیتا تاں اے نسخہ او سمرقند گھن ڳیا۔ جݙݨ روسی انقلاب آیا تاں اوں ویلے ایں نسخہ کوں لینن دے گراڈ عجائب گھر وچ پہنچا ݙتا ڳیا۔ ول جݙݨ وسط ایشیا (ازبکستان، ترکمانستان وغیرہ) دیاں ریاستاں آزاد تھیاں تاں ازبکستان دی حکومت نے پرزور مطالبہ کیتا کہ اساں کوں (مصحف عثمانی) واپس کیتا ونڄے۔ چنانچہ وݙے ادو احترام دے نال ایں قرآن مجید کوں تاشقند گھن آ کے ایں عمارت وچ رکھا ڳیا ہے۔ ݙو ڈاکٹر حضرات دی ڈیوٹی ہے کہ او کمرے دا درجہ حرارت اتے ہوا وچ نمی دی مقدار کوں چیک کریندے رہن۔ قرآن مجید تے مختلف کیمیکلز دا سپرے کریندے رہن تاں جو اے نسخہ خراب نہ تھیوے۔ اے نسخہ خط کوفی وچ لکھا ڳیا۔ جݙݨ حضرت عثمان کوں قتل کیتا ڳیا تاں اوں ویلے ایں قرآن مجید دی تلاوت کریندا پیا ہئی۔ چنانچہ حضرت عثمان دے خون دے نشانات ہݨ وی ایں قرآن پاک تے موجود ہن۔

 حوالہ جات 

ونکی:تاریخ سمرقند
ونکی:عثمان بن عفان
ونکی:قرآن
ونکی:قرآن مجید دے قراء